Magne Sæbø

Magne Sæbø (1929-2025)Magne Sæbø - dødsannonse - Aftenposten, Asker og Bærums Budstikke 16. sept. 2025, Vårt Land 17. sept. 2025 var en norsk teolog og professor i Det gamle testamente ved MF vitenskapelig høyskole i Oslo. 90 års omtale i Aftenposten 23. januar 2019

Han ble cand.theol. ved MF i 1956 og dr.theol. ved Universitetet i Oslo (UiO) i 1969. Han var professor i gammeltestamentlig teologi ved MF i perioden 1970–1999,Karl William Weyde: Magne Sæbø (1929-2025) - Minneord i Aftenposten 25. sept. 2025 og var blant annet leder av Bibelselskapets oversettelsesutvalg for Det gamle testamentet (1968–1979), styremedlem i Bibelselskapet og deltatt i flere internasjonale komiteer. Han var styreleder i Israelsmisjonen fra 1977 til 1987.

Sæbø var medutgiver av Biblia Hebraica Quinta : editione cum apparatu critico novis curis elaborato (2004–), hvor han skrev om Esters bok, og redaktør av referanseverket Hebrew Bible/Old Testament: A History of its Interpretation. Han hadde også et populærfaglig forfatterskap med bøker som Fortolkning til Salomos ordspråk, Forkynneren, Høysangen, Klagesangene (1986 i serien Bibelverket), Ordene og Ordet : gammeltestamentlige studier (1979), Gjennom alle tider : det Gamle Testament i kirken (1978) og Israel i fortid og fremtid : hva sier Bibelen? (1983). Han var medredaktør og medforfatter av Bibelselskapets jubileumsberetning Bibelen i Norge (1991).

 Ordener og æresbevisninger 
Sæbø var ridder av 1. klasse av St. Olavs Orden (1994)Tildelinger - Magne Sæbø - kongehuset.no og var tildelt  Fridtjof Nansens belønning for fremragende forskning (1995). Han var medlem av Det Norske Videnskaps-Akademi, Wissenschaftliche Gesellschaft für Theologie og Nathan Söderblom-sällskapet i Uppsala.

 Om Sæbø 
Karl William Weydes artikkel «Magne Sæbø as Old Testament Scholar» sto i Scandinavian Journal of the Old Testament, nr 1, 2010.

 Referanser 

 Eksterne lenker 
 Magne Sæbø - Store norske leksikon

Kategori:Fødsler i 1929
Kategori:Dødsfall i 2025
Kategori:Norske teologiprofessorer
Kategori:Professorer ved Menighetsfakultetet
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Kvinnherad kommune